OpenLLM-France/wikimedia huggingface dataset:
# Pitàgores (boxador)

Pitàgores (en grec antic Πυθαγόρας) va ser un atleta de l'antiga Grècia nascut a Samos, que va viure a finals del segle vi aC i a principis del segle v aC. Va ser vencedor del concurs de pugilat als Jocs Olímpics.
Pitàgores, des de molt jove volia participar en les Olimpíades, el festival més gran que es feia, i l'any 558 aC, tot i que encara era un nen, va decidir entrenar-se per participar-hi, prestant el jurament necessari. Segons Favorí d'Arle va ser el primer que va practicar tècnicament la boxa a la 48a Olimpíada. Quan es va presentar al combat de nois portava els cabells llargs i un vestit de color porpra, i no el van deixar inscriure acusant-lo d'efeminat i burlant-se'n, i es va presentar al concurs d'homes on els va derrotar a tots i va aconseguir la victòria. Diògenes Laerci, que transcriu aquests fets, copia un epigrama d'un autor anomenat Teètet, que diu que si es volen conèixer els fets de Pitàgores que ho preguntin a la gent d'Elea.

## Referències

* ↑ Eusebi de Cesarea. Crònica, p. 191
* ↑ Diògenes Laerci. Vides i opinions de filòsofs eminents, VIII, 47-48
# Cendrats

Cendrats (en francès Cendras) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Marrabenta Stories

Marrabenta Stories és un documental de Moçambic de 2004 dirigit per Karen Boswall sobre la marrabenta, la música nacional de Moçambic.

## Argument

Joves músics de Moçambic, que solen tocar jazz, funk i hip hop, s'uneixen a un grup de gent gran que són estrelles de la marrabenta, la música popular tradicional de Moçambic. Junts formen una banda anomenada Mabulu i barregen els seus diferents estils de música. Les «velles glòries», com els anomenen afectuosament els seus fans, encara viuen a Maputo i sobreviuen, com ho han fet durant els últims cinquanta anys, cantant cançons que descriuen els detalls tristos i divertits de la seva vida quotidiana.

## Estrena

La pel·lícula es va presentar en nombrosos festivals de cinema, inclosos el DocLisboa a Portugal, FCAT a Espanya, Dockanema a Moçambic, el Festival Internacional de Cinema de Durban a Sud-àfrica, Africa in the Picture als Països Baixos i l'Afrika Filmfestival a Bèlgica.

## Referències

* ↑ «Marrabenta Stories». FIPA. Arxivat de l'original el 2012-07-31. [Consulta: 9 març 2012].
* ↑ Fitzpatrick, Mary. Mozambique. Lonely Planet, 6 febrer 2007, p. 34. ISBN 978-1-74059-188-1 [Consulta: 9 març 2012].
* ↑ «Marrabenta Stories». Marfilmes. [Consulta: 9 març 2012].

## Enllaços externs

* Marrabenta Stories a Vimeo
# Puei de Sanheras

Puei-Sanheras (en francès Puy-Sanières) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1831 | 1962 | 1968 | 1975 | 1982 | 1990 | 1999 | 2006 | 2017 |
| 257 | 114 | 78 | 66 | 31 | 106 | 155 | 204 | 283 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2020 | Valérie Rossi | PRG |
| 2020- | Bruno Paris | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Piers Bohl

Piers Bohl (Walk, Livònia, 23 d'octubre de 1865 - Riga, 25 de desembre de 1921) va ser un matemàtic rus i letó.

## Biografia

Quan Bohl va néixer, els països bàltics formaven part de l'Imperi Rus, però ell va ser educat per tutors privats i a l'escola germànica de Fellin al comtat de Viljandi (actualment Estònia), fins al 1884 en que va ingressar a la universitat de Dorpat (actualment Tartu, Estònia), en la qual es va graduar en matemàtiques el 1887. El 1893 va defensar la seva tesi a la universitat de Dorpat.
El 1895 va començar a treballar com a professor de matemàtiques al Institut Politècnic de Riga. L'institut va ser traslladat a Moscou, i després a Ivànovo, durant la Primera Guerra Mundial, però el 1919 va retornar a Riga com a escola integrant de la recent creada universitat de Letònia; malauradament la seva salut es va deteriorar i va morir dos anys després d'una hemorràgia cerebral.
Bohl és recordat per haver estat el primer matemàtic en enunciar una versió restringida del que avui es coneix com a teorema del punt fix de Brouwer (1900) i per haver introduït el concepte de funcions quasi-periòdiques en diversos treballs publicats entre 1893 i 1913.

## Referències

* ↑ Bula, 1993, p. 319.
* ↑ Мышкис, Рабинович i Рабинович, 1965, p. 16.
* ↑ Орлик, 2013, p. 20.
* ↑ Мышкис, Рабинович i Рабинович, 1965, p. 23.
* ↑ Мышкис, Рабинович i Рабинович, 1965, p. 28.
* ↑ Орлик, 2013, p. 22.
* ↑ Орлик, 2013, p. 21.
* ↑ Мышкис, Рабинович i Рабинович, 1965, p. 50.
* ↑ Белецкий, 2017, p. личности.

## Bibliografia

* Bula, Inese «Der Rigaer Deutsch-Baltische Mathematiker Piers Bohl (1865–1921)» (en alemany). Journal of Baltic Studies, Vol. 24, Num. 4, 1993, pàg. 319-326. DOI: 10.1080/01629779300000221. ISSN: 0162-9778.
* Мышкис, Анатолий Дмитриевич; Рабинович, И. М.; Рабинович, Исаак Моисеевич. Математик Пирс Боль из Риги (en rus). Зинатне, 1965.
* Орлик, Л.К. «Латвийский математик Пирс Боль: актуальность идей и современные приложения» (en rus). Ученые записки Российского государственного социального университета, Vol. 1, Num. 5 (119), 2013, pàg. 20-29. ISSN: 2071-5323.

## Enllaços externs

* O'Connor, John J.; Robertson, Edmund F. «Piers Bohl» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Youschkevitch, A.P. «Bohl, Piers». Complete Dictionary of Scientific Biography, 2008. [Consulta: 2 març 2019]. (anglès)
* Taimina, Daina; Henina, Ingrida. «Some Notes on Mathematics in Latvia Through the Centuries». Universitat de Cornell, 1997. [Consulta: 2 març 2019]. (anglès)
* Белецкий, Ю. «БОЛЬ Пирс Георгиевич». личности, 2017. [Consulta: 2 març 2019]. (rus)
# Fort Ashby

Fort Ashby és una concentració de població designada pel cens dels Estats Units a l'estat de Virgínia de l'Oest. Segons el cens del 2000 tenia 1.354 habitants.

## Demografia

Segons el cens del 2000, Fort Ashby tenia 1.354 habitants, 574 habitatges, i 390 famílies. La densitat de població era de 160,4 habitants per km².
Dels 574 habitatges en un 29,6% hi vivien nens de menys de 18 anys, en un 56,8% hi vivien parelles casades, en un 8,2% dones solteres, i en un 31,9% no eren unitats familiars. En el 27,5% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,3% tenia menys de 18 anys, un 7,2% entre 18 i 24, un 28,2% entre 25 i 44, un 25,1% de 45 a 60 i un 16,2% 65 anys o més.
L'edat mediana era de 39 anys. Per cada 100 dones de 18 o més anys hi havia 90,8 homes.
La renda mediana per habitatge era de 32.375 $ i la renda mediana per família de 40.847 $. Els homes tenien una renda mediana de 34.375 $ mentre que les dones 21.667 $. La renda per capita de la població era de 15.114 $. Entorn del 4,9% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Ashby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Fort Ashby». American Fact Finder. Oficina del Cens dels Estats Units, 12-01-2010.
# Arma perfecta

Arma perfecta (títol original: The Perfect Weapon) és una pel·lícula estatunidenca d'arts marcials dirigida per Mark DiSalle i estrenada l'any 1991. Marca el començament de la carrera cinematogràfica de Jeff Speakman. Ha estat doblada al català.

## Argument

Jeff Sanders, home solitari treballa de dia com a paleta i per la nit esdevé un expert en arts marcials (precisament el kenpo). Quan un amic de la família Kim, és amenaçat i mort per la màfia coreana dirigida pel temible Yung i el seu guardaespatlles Tanaka, Jeff no vacil·larà en fer servir el seu talent de combatent ferotge i prudent per venjar el seu amic mort. Jeff és ajudat pel seu jove germà Adam, policia com el seu pare i Jimmy, un jove que admira Jeff.

## Repartiment

* Jeff Speakman: Jeff Sanders
* James Hong: Yung
* John Dye: Adam Sanders
* Cary-Hiroyuki Tagawa: Kai
* Mako: Kim
* Dante Basco: Jimmy
* Beau Starr: capità Carl Sanders
* Seth Sakai: Mestre Lo
* Mariska Hargitay: Jennifer

## Referències

* ↑ «Arma perfecta». esadir.cat.
* ↑ «The Perfect Weapon». The New York Times.
# Pirineus TV

Pirineus TV és un canal de televisió de caràcter privat gestionat pel grup de comunicació Cadena Pirenaica de Ràdio i Televisió. L'11 de setembre de l'any 2003 va començar les emissions en proves; l'1 de desembre va deixar d'emetre la carta d'ajust; aquestes van durar fins al dilluns 29 de març de l'any següent, data en què va iniciar les emissions regulars amb informatius i reportatges culturals.
Els programes del canal són en català tot i que hi ha una hora setmanal en francès. Pirineus TV emet des d'un entresòl d'un edifici de l'avinguda Pau Claris de la Seu d'Urgell. També compta amb una delegació a Tremp, en concret al Carrer Pau Casals 14. Té tres periodistes: la Maria Formentí a La Cerdanya, Josep Lluís Osorior a l'Alt Urgell i Meritxell Bellera al Pallars Sobirà, al Pallars Jussà i a l'Alta Ribagorça. També compta amb Joan Porta que és el seu corresponsal a Catalunya i a Barcelona.

## Programació

Emet les 24 hores del dia durant tot l'any, tot combinant programes i informatius propis amb programes de la Xarxa de Televisions Locals i Comunicàlia i també videoclips musicals. La programació es complementa, a més, amb l'oferta de Televisions Digitals Independents, agrupació de la qual n'és membre fundador.
De dilluns a divendres, emet a les 9 de la nit un telenotícies anomenat L'informatiu, d'uns 30 minuts de durada. Se n'emet tres repeticions: a les 11 de la nit, a la 1 i a les 3 de la matinada. Els caps de setmana a les 9 de la nit emet, durant dues hores, un resum de les notícies més destacades de les setmana.

## Logotips

Durant els pràcticament 10 anys, ha tingut 2 logotips
| Setembre 2003 a setembre 2012 | Des de setembre 2012 |

## Cobertura

Les seves zones de cobertura analògica eren: l'Urgellet, la Cerdanya i el Pallars. Ara, només té llicència per emetre en digital a l'Alt Urgell, la Cerdanya, el Pallars i l'Alta Ribagorça.

## Freqüències

Televisió digital terrestre
* Canal 33 UHF: Alt Pirineu.
* Canal 34 UHF: Andorra.
Televisió per cable d'Andorra Telecom
* Canal 59: Andorra.

## Referències

* ↑ Els Pirineus estrenen canal de televisió, Racó Català
* ↑ El Pirineu estrena televisió, La Malla
* ↑ Què està passant? (Ràdio 4) - 28/03/2004: TV Local

## Enllaços externs

* Pirineus Televisió
* Cadena Pirenaica de Ràdio i Televisió
# Krišjānis Barons

Krišjānis Barons (31 d'octubre de 1835, Strutele - 8 de març de 1923, Riga, Letònia) fou un folklorista letó. És conegut com un autor de daines (cançons tradicionals letones), que va anar recollint entre el 1894 i el 1915 en sis volums que incloïen 217.996 cançons tradicionals. El seu retrat apareix als bitllets de 100 lats com a homenatge.

## Referències

* ↑ «1894» (en lituà). Latviešu folkloras krātuve. Arxivat de l'original el 2007-08-24. [Consulta: 22 maig 2022].
* ↑ Rusmanis, S. Kurzeme : apraksti, kartes, attēli = textual information, maps, illustrations. Rīga: Latvijas Enciklopēdija, 1993-1995, p. 601. ISBN 5-89960-030-6.
* ↑ Scholz, Friedrich. Die Literaturen des Baltikums ihre Entstehung und Entwicklung, 1990, p. 164-166. ISBN 978-3-531-05097-3.
# Samantha (pel·lícula)

Samantha (títol original en anglès: A New Kind of Love) és una pel·lícula estatunidenca dirigida per Melville Shavelson, estrenada el 1963. Ha estat doblada al català.

## Argument

Steve Sherman, periodista, és enviat a París per un reportatge sobre les últimes col·leccions. Samantha Blake, espia i estilista, també hi va, però amb un estil propi. Es creuaran i neix un idil·li particular.

## Repartiment

* Paul Newman: Steve Sherman
* Joanne Woodward: Samantha Blake / Mimi
* Thelma Ritter: Leena
* Eva Gabor: Felicienne Courbeau
* George Tobias: Joe Bergner
* Marvin Kaplan: Harry
* Robert Clary: Francès al restaurant
* Jan Moriarty: Suzanne
* Joan Staley: Danish Stewardess
* Robert F. Simon: Bertram Chalmers
* Maurice Chevalier: Ell mateix

## Premis i nominacions
### Nominacions

* 1964: Oscar a la millor banda sonora per Leith Stevens
* 1964: Oscar al millor vestuari per Edith Head
* 1964: Globus d'Or a la millor actriu musical o còmica per Joanne Woodward

## Referències

* ↑ esadir.cat. Samantha. esadir.cat.
* ↑ «Samantha ». Imdb.
# Granville (Virgínia de l'Oest)

Granville és una població dels Estats Units a l'estat de Virgínia de l'Oest. Segons el cens del 2000 tenia 778 habitants.

## Demografia

Segons el cens del 2000, Granville tenia 778 habitants, 362 habitatges, i 201 famílies. La densitat de població era de 229,3 habitants per km².
Dels 362 habitatges en un 24% hi vivien nens de menys de 18 anys, en un 34% hi vivien parelles casades, en un 18,2% dones solteres, i en un 44,2% no eren unitats familiars. En el 37,6% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,7% tenia menys de 18 anys, un 10,2% entre 18 i 24, un 30,2% entre 25 i 44, un 23,5% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 78,3 homes.
La renda mediana per habitatge era de 22.583 $ i la renda mediana per família de 26.806 $. Els homes tenien una renda mediana de 21.250 $ mentre que les dones 17.212 $. La renda per capita de la població era de 12.958 $. Entorn del 25,4% de les famílies i el 27,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Granville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Granville». American Fact Finder. Oficina del Cens dels Estats Units, 12-01-2010.
# Assalt al furgó blindat

Assalt al furgó blindat (original: Armored Car Robbery) és una pel·lícula estatunidenca dirigida per Richard Fleischer, estrenada el 1950 i doblada al català.

## Argument

Un perillós criminal, Dave Purvis, fa cometre els seus assassinats per diferents persones, i per això, la policia no en sap de la seva existència. Preparant un atracament a ma armada, ho aconsegueix, però, en el transcurs de l'atac, un policia és mort. Aquest incident posa el policia Cordell sobre la pista de la banda...

## Repartiment

* Charles McGraw: Tinent Jim Cordell
* Adele Jergens: Yvonne LeDoux / Mrs Benny McBride
* William Talman: Dave Purvis / Martin Bell
* Douglas Fowley: Benjamin 'Benny' McBride
* Steve Brodie: Al Mapes
* Don McGuire: Danny Ryan
* Don Haggerty: Detectiu Cuyler
* James Flavin: Tinent Phillips
* Gene Evans: William 'Ace' Foster

## Crítica

* Pel·lícula policíaca de caràcter documental que narra un audaç robatori, en el qual ha estat assassinat un policia. Amb una mirada prou distanciada reconstrueix minuciosament els fets, evidenciant tant sentit de l'ambient com un ritme precís i vibrant. Film inèdit a Espanya, tot i que va ser emès a TV3 el 4 d'abril de 2001.
* Richard O. Fleischer va fer aquesta obra de cinema negre minimalista mentre treballava a Ràdio RKO. Don McGuire, més tard un prolífic productor i director de TV, proporciona un toc còmic com l'ajudant del tinent que interpreta McGraw.

## Referències

* ↑ Assalt al furgó blindat
* ↑ «Assalt al furgó blindat» (en castellà). Fotogramas. [Consulta: 31 desembre 2011].
* ↑ «Assalt al furgó blindat» (en anglès). New York Time. [Consulta: 31 desembre 2011].
# Sent Genh

Sent Genh (en francès Saint-Gein) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 358 | 370 | 369 | 429 | 426 | 395 | 440 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1959-2008 | Guy Larrieu | |
| 2008- | Guy Despagnet | Divers droite |

## Referències

* ↑ «Toponímia occitana». Arxivat de l'original el 2012-03-16. [Consulta: 21 desembre 2010].
# Chasteu-ros

Chasteu-ros (en francès Châteauroux-les-Alpes) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1866 | 1962 | 1968 | 1975 | 1982 | 1990 | 1999 | 2006 | 2017 |
| 1920 | 736 | 683 | 578 | 649 | 766 | 927 | 1.076 | 1.197 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-febrier de 2011 (dimissió) | Richard Anthoine | |
| febrier de 2011- | Jean-Marie Barral | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Earl Jones

Earl Amasa Jones (Oak Hill, Virgínia Occidental, 13 de gener de 1961) és un exjugador de bàsquet nord-americà que va disputar 2 temporades a l'NBA. Amb 2,13 metres d'estatura, jugava a la posició de pivot.

## Carrera esportiva

Després d'haver participat en la seva etapa d'escola secundària el 1980 en el prestigiós McDonald's All American, va jugar durant tres temporades amb els Firebirds de la Universitat Districte de Columbia. Va ser convocat per la selecció dels Estats Units per disputar el Campionat del Món de Colòmbia 1982, en el qual van aconseguir la medalla de plata, després de perdre davant la URSS en la final per un punt.
Va ser triat en la 23a posició del Draft de l'NBA de 1984 pels Los Angeles Lakers, on va disputar només 2 partits, abans de ser traspassat als San Antonio Spurs, equip amb el que no va arribar un debutar. En no tenir equip una vegada començada la temporada va acceptar anar a jugar als Kansas City Sizzlers de la CBA. La temporada següent va signar un contracte de deu dies com a agent lliure amb Milwaukee Bucks, sent renovat fins a la final de la temporada. La seva presència a l'equip va ser testimonial, i va decidir emprendre l'aventura europea, fitxant pel Stefanel Trieste de la lliga italiana, on en la seva única temporada va fer de mitjana 19,3 punts i 8,5 rebots per partit. El 1988 se'n va anar a jugar a l'Olympique d'Antibes de la lliga Francesa, i la temporada 88-89 ho va fer al RAM Joventut de la Lliga ACB, on va aconseguir una mitjana d'11,6 punts i 7,2 rebots per partit, i va guanyar la Copa Príncep d'Astúries i la Lliga catalana. Acabà la seva carrera jugant amb el Rockford Lightning de la CBA.

## Referències

* ↑ «Giocatori: Earl Jones» (en italià). Legabasket. Arxivat de l'original el 9 de febrer 2012. [Consulta: 24 agost 2018].

## Enllaços externs

* Earl Jones jugador a l'ACB
# Secretariat

Secretariat és una pel·lícula del 2010 de Walt Disney Pictures basada en la història del cavall Secretariat campió i guanyador de la Triple Corona dels Estats Units de 1973. És protagonitzada per Diane Lane i John Malkovich, i dirigidia per Randall Wallace.

## Sinopsi

Molt abans de convertir-se en una llegenda dels hipòdroms, la Penny Chenery (Diane Lane) era només una mestressa de casa. Però la seva vida canvia quan decideix treballar als estables del seu pare, quan ell cau malalt, a Meadow Stables, Virgínia. A partir d'aleshores, la Penny s'interessa pel món de les curses de cavalls, sense pensar que hi aconseguiria un gran èxit professional, èxit que aconsegueix amb l'ajuda de l'entrenador veterà Lucien Laurin (John Malkovich) i gràcies a la velocitat de Secretariat, la Penny es convertirà en la primera dona a guanyar la Triple Corona.

## Repartiment

* Diane Lane: Penny Chenery
* John Malkovich: Lucien Laurin
* Scott Glenn: Christopher Chenery
* Margo Martindale: Elizabeth Hamm
* James Cromwell: Ogden Phipps
* Dylan Walsh: Jack Tweedy
* Fred Dalton Thompson: Bull Hancock
* Kevin Connolly: Bill Nack
* Nestor Serrano: Pancho Martin
* Amanda Michalka: Kate Tweedy
* Carissa Capobianco: Sarah Tweedy

## Vegeu també

* Secretariat (cavall)
* Llista de cavalls famosos
# Harts

Harts és una concentració de població designada pel cens dels Estats Units a l'estat de Virgínia de l'Oest. Segons el cens del 2000 tenia 2.361 habitants.

## Demografia

Segons el cens del 2000, Harts tenia 2.361 habitants, 858 habitatges, i 700 famílies. La densitat de població era de 30,5 habitants per km².
Dels 858 habitatges en un 36,2% hi vivien nens de menys de 18 anys, en un 66,2% hi vivien parelles casades, en un 10,4% dones solteres, i en un 18,3% no eren unitats familiars. En el 17% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,6% tenia menys de 18 anys, un 10,3% entre 18 i 24, un 29,6% entre 25 i 44, un 25,2% de 45 a 60 i un 10,3% 65 anys o més.
L'edat mediana era de 36 anys. Per cada 100 dones de 18 o més anys hi havia 99,1 homes.
La renda mediana per habitatge era de 21.703 $ i la renda mediana per família de 24.886 $. Els homes tenien una renda mediana de 31.250 $ mentre que les dones 20.357 $. La renda per capita de la població era de 10.697 $. Entorn del 22,9% de les famílies i el 26,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harts». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Harts». American Fact Finder. Oficina del Cens dels Estats Units, 12-01-2010.
# Ieta

Ieta (llatí: Iaeta o Ietae grec antic: Ἰεταί) va ser una ciutat de l'interior de Sicília, al nord-oest de l'illa, no lluny de Panorm en una posició elevada. No està molt clara la seva situació, i Diodor de Sicília diu que era un lloc fortificat proper a Panorm. Sili Itàlic parla de la seva situació elevada.
Filist ja la menciona i diu que era una fortalesa, el mateix que diu Tucídides. Pertanyia als sículs. Gilip, el militar espartà, la va ocupar durant la seva marxa cap a Hímera per l'interior de l'illa des Siracusa. Era una ciutat independent en temps de Pirros de l'Epir, que la va atacar per la seva forta posició, ja que li servia per un atac a Panorm. La ciutat va capitular immediatament. A la Primera Guerra Púnica la va ocupar una guarnició cartaginesa però a la caiguda de Panorm aquestes forces es van retirar i la ciutat va obrir les portes als romans. Sota el poder de Roma era un municipi però de segona fila. Ciceró l'esmenta com una de les ciutats arruïnades per Verres. Plini el Vell diu que era una Ciutat estipendiària.
Tomaso Fazello parla d'una antiga fortalesa anomenada Iato al cim d'una muntanya anomenada Monte di Iato (Monte di San Cosmano) a uns 22 km de Palerm i 18 km d'Entella, que havia estat destruïda per Frederic II juntament amb aquesta darrera ciutat. És probable que el lloc de l'antiga ciutat fos aquesta muntanya.

## Notes

* ↑ Segons el Diccionari llatí-català de noms propis, p.92

## Referències

* ↑ Smith, William (ed.). «Iaeta». Dictionary of Greek and Roman Geography (1854). [Consulta: 24 maig 2023].